ai4bharat/Pralekha huggingface dataset:
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਵਿਧੁੱਤ ਵਪਾਰ ਨਿਗਮ ਲਿਮਿਟਿਡ ਨੇ ਆਈਆਈਟੀ ਜੋਧਪੁਰ ਦੀ 15 ਪ੍ਰਤੀਸ਼ਤ ਬਿਜਲੀ ਸਬੰਧੀ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਆਈਆਈਟੀ ਜੋਧਪੁਰ ਵਿੱਚ ਇੱਕ ਮੈਗਾਵਾਟ ਰੂਫਟੌਪ ਸੌਰ ਬਿਜਲੀ ਪ੍ਰੋਜੈਕਟ ਸ਼ੁਰੂ ਕੀਤਾ
ਰਾਸ਼ਟਰੀ ਤਾਪ ਬਿਜਲੀ ਨਿਗਮ  ਦੀ ਪੂਰਣ ਮਲਕੀਅਤ ਵਾਲੀ ਸਹਾਇਕ ਕੰਪਨੀ ਐੱਨਟੀਪੀਸੀ ਵਿਧੁੱਤ ਵਪਾਰ ਨਿਗਮ ਲਿਮਿਟਿਡ  ਨੇ 14 ਜੂਨ 2023 ਨੂੰ ਆਈਆਈਟੀ ਜੋਧਪੁਰ  ਵਿੱਚ ਆਪਣਾ ਪਹਿਲਾ ਰੂਫਟੌਪ ਸੌਰ ਫੋਟੋਵੋਲਟਿਕ ਪ੍ਰੋਜੈਕਟ ਸ਼ੁਰੂ ਕੀਤਾ ਹੈ। ਇੱਕ ਮੈਗਾਵਾਟ ਗਰਿੱਡ ਨਾਲ ਜੁੜਿਆ ਇਹ ਸੌਰ ਪ੍ਰੋਜੈਕਟ 25 ਸਾਲ ਦੇ ਬਿਜਲੀ ਖਰੀਦ ਸਮਝੌਤੇ ਦੀ ਅਵਧੀ ਦੇ ਲਈ ਨਵਿਆਉਣਯੋਗ ਊਰਜਾ ਸੇਵਾ ਕੰਪਨੀ  ਮਾਡਲ ਦੇ ਤਹਿਤ ਐੱਨਵੀਵੀਐੱਨ ਦੁਆਰਾ ਲਾਗੂ ਕੀਤੀਆਂ ਗਈਆਂ ਹਨ। ਆਈਐੱਸਸੀਓ ਮਾਡਲ ਦੇ ਤਹਿਤ ਰੂਫਟੌਪ ਸੌਰ ਸੰਸਥਾਪਨ ਦੀ ਸਥਾਪਨਾ ਦੇ ਲਈ ਇੱਕ ਨਵਿਆਉਣਯੋਗ ਊਰਜਾ ਸੇਵਾ ਕੰਪਨੀ , ਸੰਪੂਰਣ ਸੌਰ ਊਰਜਾ ਪਲਾਂਟ  ਦਾ ਡਿਜ਼ਾਈਨ, ਨਿਰਮਾਣ, ਧਨ ਅਤੇ ਸੰਚਾਲਨ ਕਰਦੀ ਹੈ ਅਤੇ ਉਪਭੋਗਤਾ ਪ੍ਰਤੀ ਕਿਲੋਵਾਟ ਬਿਜਲੀ ਉਤਪਾਦਨ ਨਾਲ ਸੁਨਿਸ਼ਚਿਤ ਮਾਸਿਕ ਯੂਨਿਟਾਂ ਦੇ ਲਈ ਵਿਕਾਸਕਰਤਾ ਨੂੰ ਭੁਗਤਾਨ ਕਰਦਾ ਹੈ ਅਤੇ ਡਿਸਕਾਮ ਉਤਪਾਦਿਤ ਵਿਧੁੱਤ ਇਕਾਈਆਂ ਨੂੰ ਉਪਭੋਗਤਾ ਦੇ ਬਿਜਲੀ ਬਿਲ ਨੂੰ ਸਮਾਯੋਜਿਤ ਕਰਦਾ ਹੈ।
ਇਹ ਪ੍ਰੋਜੈਕਟ ਆਈਆਈਟੀ ਜੋਧਪੁਰ ਦੇ ਪਰਿਸਰ ਵਿੱਚ 14 ਭਵਨਾਂ ਦੀਆਂ ਛੱਤਾਂ ‘ਤੇ ਸਥਾਪਿਤ ਕੀਤੀਆਂ ਗਈਆਂ ਹਨ। ਇਸ ਰੂਫਟੌਪ ਪ੍ਰੋਜੈਕਟ ਤੋਂ ਪ੍ਰਤੀ ਵਰ੍ਹੇ ਲਗਭਗ 14.9 ਲੱਖ ਯੂਨਿਟ ਬਿਜਲੀ ਦਾ ਉਦਪਾਦਨ ਹੋਵੇਗਾ ਅਤੇ ਇਸ ਨਾਲ ਆਈਆਈਟੀ ਜੋਧਪੁਰ ਦੀ 15 ਪ੍ਰਤੀਸ਼ਤ ਬਿਜਲੀ ਦੀ ਜ਼ਰੂਰਤ ਪੂਰੀ ਹੋਵੇਗੀ। ਇਸ ਪ੍ਰੋਜੈਕਟ ਦੇ ਫਲਸਰੂਪ ਕਾਰਬਨ ਡਾਈਆਕਸਾਈਡ ਦੇ ਉਤਸਰਜਨ ਵਿੱਚ ਪ੍ਰਤੀ ਵਰ੍ਹੇ 1,060 ਟਨ ਦੀ ਕਮੀ ਆਵੇਗੀ।
ਐੱਨਟੀਪੀਸੀ ਵਿਧੁੱਤ ਵਪਾਰ ਨਿਗਮ ਲਿਮਿਟੇਡ ਦੀ ਸਥਾਪਨਾ ਸਾਲ 2002 ਵਿੱਚ ਦੇਸ਼ ਵਿੱਚ ਬਿਜਲੀ ਵਪਾਰ ਦੀ ਸਮਰੱਥਾ ਦਾ ਉਪਯੋਗ ਕਰਨ ਲਈ ਐੱਨਟੀਪੀਸੀ ਦੁਆਰਾ ਕੀਤੀ ਗਈ ਸੀ। ਕੇਂਦਰੀ ਬਿਜਲੀ ਰੈਗੂਲੇਟਰੀ ਕਮਿਸ਼ਨ  ਦੇ ਨਵੀਨਤਮ ਨਿਯਮਾਂ ਅਨੁਸਾਰ ਐੱਨਵੀਵੀਐੱਨ ਦੇ ਕੋਲ ਉੱਚ ਸ਼੍ਰੇਣੀ 'ਆਈ' ਦਾ ਇਲੈਕਟ੍ਰੀਸਿਟੀ ਬਿਜ਼ਨਿਸ ਲਾਇਸੈਂਸ ਹੈ।
ਐੱਨਵੀਵੀਐੱਨ ਜਿਪਸਮ ਦਾ ਵਪਾਰ ਕਰ ਰਿਹਾ ਹੈ ਅਤੇ ਹੁਣ ਨਵਿਆਉਣਯੋਗਤਾ, ਈ-ਗਤੀਸ਼ੀਲਤਾ, ਰਹਿੰਦ-ਖੂੰਹਦ ਤੋਂ ਹਰਿਤ ਈੰਧਣ ਵਿੱਚ ਪਰਿਵਰਤਿਤ ਕਰਨ ਦੇ ਖੇਤਰਾਂ ਵਿੱਚ ਆਪਣੇ ਸੰਚਾਲਨ ਦਾ ਵਿਸਥਾਰ ਕਰ ਰਿਹਾ ਹੈ ਅਤੇ ਪਾਵਰ ਵੈਲਿਊ ਚੇਨ ਵਿੱਚ ਸਮੁੱਚੇ ਵਪਾਰਕ ਸਮਾਧਾਨ ਉਪਲਬਧ ਕਰਵਾ ਰਿਹਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਏਸ਼ਿਆਈ ਖੇਡਾਂ 2022 ਵਿੱਚ ਰਾਮ ਬਾਬੂ ਅਤੇ ਮੰਜੂ ਰਾਣੀ ਦੁਆਰਾ 35 ਕਿਲੋਮੀਟਰ ਰੇਸ ਵਾਕ ਮਿਕਸਡ ਟੀਮ ਮੁਕਾਬਲੇ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਹਾਂਗਝੂ ਵਿੱਚ ਏਸ਼ੀਅਨ ਖੇਡਾਂ 2022 ਵਿੱਚ 35 ਕਿਲੋਮੀਟਰ ਰੇਸ ਵਾਕ ਮਿਕਸਡ ਟੀਮ ਈਵੈਂਟ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ 'ਤੇ ਰਾਮ ਬਾਬੂ ਅਤੇ ਮੰਜੂ ਰਾਣੀ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ:
“ਰਾਮ ਬਾਬੂ ਅਤੇ ਮੰਜੂ ਰਾਣੀ ਨੂੰ 35 ਕਿਲੋਮੀਟਰ ਰੇਸ ਵਾਕ ਮਿਕਸਡ ਟੀਮ ਈਵੈਂਟ ਵਿੱਚ ਕਾਂਸੀ ਦੇ ਮੈਡਲ ਨਾਲ ਭਾਰਤ ਦਾ ਨਾਮ ਰੌਸ਼ਨ ਕਰਨ ਲਈ ਵਧਾਈਆਂ। ਇਹ ਇਨ੍ਹਾਂ ਸ਼ਾਨਦਾਰ ਐਥਲੀਟਾਂ ਦੁਆਰਾ ਦਿਖਾਏ ਗਏ ਜ਼ਬਰਦਸਤ ਧੀਰਜ ਅਤੇ ਦ੍ਰਿੜ੍ਹ ਸੰਕਲਪ ਤੋਂ ਬਿਨਾ ਸੰਭਵ ਨਹੀਂ ਸੀ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੋਲਫ ਖਿਡਾਰਨ ਅਦਿਤੀ ਅਸ਼ੋਕ ਦੇ ਕੌਸ਼ਲ ਅਤੇ ਦ੍ਰਿੜ੍ਹਤਾ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਓਲੰਪਿਕਸ ਵਿੱਚ ਗੋਲਫ ਖਿਡਾਰਨ ਅਦਿਤੀ ਅਸ਼ੋਕ ਦੇ ਬਿਹਤਰੀਨ ਪ੍ਰਦਰਸ਼ਨ ਦੌਰਾਨ ਉਸ ਦੇ ਕੌਸ਼ਲ ਅਤੇ ਦ੍ਰਿੜ੍ਹਤਾ ਦੀ ਪ੍ਰਸ਼ੰਸਾ ਕੀਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
"ਵਧੀਆ ਖੇਡਿਆ ਅਦਿਤੀ ਅਸ਼ੋਕ ! ਤੁਸੀਂ ਟੋਕੀਓ ਓਲੰਪਿਕਸ 2020 ਦੇ ਦੌਰਾਨ ਜ਼ਬਰਦਸਤ ਕੌਸ਼ਲ ਅਤੇ ਦ੍ਰਿੜ੍ਹਤਾ ਦਾ ਪ੍ਰਦਰਸ਼ਨ ਕੀਤਾ। ਮੈਡਲ ਤੋਂ ਤੁਸੀਂ ਭਲੇ ਖੁੰਝ ਗਏ, ਲੇਕਿਨ ਤੁਸੀਂ ਕਿਸੇ ਵੀ ਭਾਰਤੀ ਨਾਲੋਂ ਬਹੁਤ ਅੱਗੇ ਚਲੇ ਗਏ ਹੋ ਅਤੇ ਸਾਰਿਆਂ ਲਈ ਤੁਸੀਂ ਮਿਸਾਲ ਬਣ ਗਏ ਹੋ। ਤੁਹਾਡੇ ਭਾਵੀ ਪ੍ਰਯਤਨਾਂ ਦੇ ਲਈ ਸ਼ੁਭਕਾਮਨਾਵਾਂ।"
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸੀਐੱਸਆਈਆਰ ਦੁਆਰਾ ਭੂ-ਜਲ ਸਰੋਤਾਂ ਦੀ ਮੈਪਿੰਗ ਪੀਣ ਦੇ ਉਦੇਸ਼ਾਂ ਲਈ ਭੂਮੀ ਹੇਠਲੇ ਪਾਣੀ ਦੀ ਵਰਤੋਂ ਕਰਨ ਵਿੱਚ ਸਹਾਇਤਾ ਕਰੇਗੀ ਅਤੇ ਪ੍ਰਧਾਨ ਮੰਤਰੀ ਮੋਦੀ ਦੇ “ਹਰ ਘਰ ਨਲ ਸੇ ਜਲ” ਮਿਸ਼ਨ ਦੀ ਪੂਰਤੀ ਕਰੇਗੀ
ਸੀਐੱਸਆਈਆਰ-ਐੱਨਜੀਆਰਆਈ ਨੇ ਉੱਤਰ ਪੱਛਮੀ ਭਾਰਤ ਦੇ ਖੁਸ਼ਕ ਖੇਤਰਾਂ ਵਿੱਚ ਭੂ-ਜਲ ਸੰਸਾਧਨਾਂ ਨੂੰ ਵਧਾਉਣ ਲਈ ਹਾਈ ਰੈਜ਼ੋਲਿਊਸ਼ਨ ਐਕੁਇਫਰ ਮੈਪਿੰਗ ਅਤੇ ਪ੍ਰਬੰਧਨ ਦੀ ਸ਼ੁਰੂਆਤ ਕੀਤੀ ਹੈ
ਸੀਐੱਸਆਈਆਰ-ਐੱਨਜੀਆਰਆਈ ਦੀ ਹੈਲੀ-ਬੋਰਨ ਭੂ-ਭੌਤਿਕ ਮੈਪਿੰਗ ਤਕਨੀਕ ਜ਼ਮੀਨ ਦੇ ਹੇਠਾਂ 500 ਮੀਟਰ ਦੀ ਡੂੰਘਾਈ ਤੱਕ ਉਪ-ਸਤਹ ਦੇ ਉੱਚ ਰੈਜ਼ੋਲਿਊਸ਼ਨ 3ਡੀ ਚਿੱਤਰ ਪ੍ਰਦਾਨ ਕਰਦੀ ਹੈ
ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨੋਲੋਜੀ; ਰਾਜ ਮੰਤਰੀ  ਪ੍ਰਿਥਵੀ ਵਿਗਿਆਨ; ਰਾਜ ਮੰਤਰੀ ਪ੍ਰਧਾਨ ਮੰਤਰੀ ਦਫ਼ਤਰ, ਪ੍ਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਊਰਜਾ ਅਤੇ ਪੁਲਾੜ, ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਕਿ ਖੁਸ਼ਕ ਖੇਤਰਾਂ ਵਿੱਚ ਧਰਤੀ ਹੇਠਲੇ ਪਾਣੀ ਦੇ ਸਰੋਤਾਂ ਦੀ ਮੈਪਿੰਗ ਲਈ ਵਿਗਿਆਨਕ ਅਤੇ ਉਦਯੋਗਿਕ ਖੋਜ ਪ੍ਰੀਸ਼ਦ  ਦੁਆਰਾ ਨਵੀਨਤਮ ਆਧੁਨਿਕ ਟੈਕਨੋਲੋਜੀ ਦੀ ਵਰਤੋਂ ਕੀਤੀ ਜਾ ਰਹੀ ਹੈ ਅਤੇ ਇਸ ਤਰ੍ਹਾਂ ਪੀਣ ਲਈ ਭੂਮੀਗਤ ਪਾਣੀ ਦੀ ਵਰਤੋਂ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਉਤਸ਼ਾਹੀ “ਹਰ ਘਰ ਨਲ ਸੇ ਜਲ” ਯੋਜਨਾ ਦੀ ਪੂਰਤੀ ਕਰਨ ਵਿੱਚ ਸਹਾਇਤਾ ਕਰੇਗੀ।
ਮੰਤਰੀ ਨੇ ਦਸਿਆ ਕਿ ਸੀਐੱਸਆਈਆਰ, ਨੈਸ਼ਨਲ ਜੀਓਫਿਜ਼ੀਕਲ ਰਿਸਰਚ ਇੰਸਟੀਟਿਊਟ  ਦੇ ਨਾਲ, ਭੂਮੀਗਤ ਜਲ ਸਰੋਤਾਂ ਨੂੰ ਵਧਾਉਣ ਲਈ ਉੱਤਰ ਪੱਛਮੀ ਭਾਰਤ ਦੇ ਖੁਸ਼ਕ ਖੇਤਰਾਂ ਵਿੱਚ ਹਾਈ ਰੈਜ਼ੋਲਿਊਸ਼ਨ ਐਕੁਇਫਰ ਮੈਪਿੰਗ ਐਂਡ ਮੈਨੇਜਮੈਂਟ ਦਾ ਕੰਮ ਸ਼ੁਰੂ ਕੀਤਾ ਗਿਆ ਹੈ। ਉਨ੍ਹਾਂ ਕਿਹਾ ਕਿ ਸੀਐੱਸਆਈਆਰ-ਐੱਨਜੀਆਰਆਈ ਦੀ ਹੈਲੀ-ਬੋਰਨ ਭੂ-ਭੌਤਿਕੀ ਮੈਪਿੰਗ ਤਕਨੀਕ ਜ਼ਮੀਨ ਤੋਂ 500 ਮੀਟਰ ਦੀ ਡੂੰਘਾਈ ਤੱਕ ਉਪ-ਸਤਹ ਦੇ ਉੱਚ ਰੈਜ਼ੋਲਿਊਸ਼ਨ 3ਡੀ ਪ੍ਰਤੀਬਿੰਬ ਪ੍ਰਦਾਨ ਕਰਦੀ ਹੈ।
ਸੀਐੱਸਆਈਆਰ ਦੀ ਇੱਕ ਮੀਟਿੰਗ ਵਿੱਚ ਪ੍ਰੋਫੈਸਰ ਕੇ ਵਿਜੇ ਰਾਘਵਨ, ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ, ਡਾ. ਸ਼ੇਖਰ ਮੰਡੇ ਡੀਜੀ, ਸੀਐੱਸਆਈਆਰ ਅਤੇ ਹੋਰ ਮੁੱਖ ਵਿਗਿਆਨਕਾਂ ਨਾਲ ਗਲਬਾਤ ਕਰਦਿਆਂ, ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਜਲ ਸ਼ਕਤੀ ਮੰਤਰਾਲਾ, ਭਾਰਤ ਸਰਕਾਰ ਦੁਆਰਾ ਖੁਸ਼ਕ ਖੇਤਰਾਂ ਵਿੱਚ ਧਰਤੀ ਹੇਠਲੇ ਪਾਣੀ ਦੇ ਸਰੋਤਾਂ ਦੀ ਮੈਪਿੰਗ ਲਈ ਸੀਐੱਸਆਈਆਰ-ਐੱਨਜੀਆਰਆਈ ਨੂੰ ਜ਼ਿੰਮੇਵਾਰੀ ਸੌਂਪੀ ਗਈ ਹੈ।
ਪ੍ਰਧਾਨ ਮੰਤਰੀ ਦੇ 75ਵੇਂ ਆਜ਼ਾਦੀ ਦਿਵਸ ਦੇ ਭਾਸ਼ਣ ਦਾ ਹਵਾਲਾ ਦਿੰਦੇ ਹੋਏ, ਜਿੱਥੇ ਉਨ੍ਹਾਂ ਨੇ ਕਿਹਾ ਸੀ ਕਿ ਜਲ ਜੀਵਨ ਮਿਸ਼ਨ ਦੇ ਸਿਰਫ ਦੋ ਸਾਲਾਂ ਵਿੱਚ ਹੀ ਸਾਢੇ ਚਾਰ ਕਰੋੜ ਤੋਂ ਵੱਧ ਪਰਿਵਾਰਾਂ ਨੂੰ ਟੂਟੀਆਂ ਜ਼ਰੀਏ ਪਾਣੀ ਮਿਲਣਾ ਸ਼ੁਰੂ ਹੋ ਗਿਆ ਹੈ, ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸਰਕਾਰ ਆਮ ਆਦਮੀ ਲਈ " ਈਜ਼ ਆਵ੍ ਡੂਇੰਗ " ਲਿਆਉਣ ਲਈ ਉਭਰ ਰਹੇ ਖੇਤਰਾਂ ਅਤੇ ਉਨ੍ਹਾਂ ਦੀ ਵਰਤੋਂ ਕਰਨ ‘ਤੇ ਜ਼ੋਰ ਦਿੰਦਿਆਂ ਵਿਗਿਆਨ ਅਤੇ ਟੈਕਨੋਲੋਜੀ  ਨੂੰ ਉਤਸ਼ਾਹਿਤ ਕਰ ਰਹੀ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਉੱਤਰ ਪੱਛਮੀ ਭਾਰਤ ਦਾ ਖੁਸ਼ਕ ਖੇਤਰ ਰਾਜਸਥਾਨ, ਗੁਜਰਾਤ, ਹਰਿਆਣਾ ਅਤੇ ਪੰਜਾਬ ਰਾਜਾਂ ਦੇ ਹਿੱਸਿਆਂ ਵਿੱਚ ਫੈਲਿਆ ਹੋਇਆ ਹੈ ਅਤੇ ਦੇਸ਼ ਦੇ ਕੁੱਲ ਭੂਗੋਲਿਕ ਖੇਤਰ ਦਾ ਤਕਰੀਬਨ 12% ਹਿੱਸਾ ਕਵਰ ਕਰਦਾ ਹੈ ਅਤੇ ਇਥੇ 8 ਕਰੋੜ ਤੋਂ ਵੱਧ ਲੋਕ ਵਸੇ ਹੋਏ ਹਨ। ਉਨ੍ਹਾਂ ਕਿਹਾ ਕਿ, 100 ਤੋਂ 400 ਮਿਲੀਮੀਟਰ ਤੋਂ ਵੀ ਘੱਟ ਦੀ ਸਾਲਾਨਾ ਬਾਰਿਸ਼ ਦੇ ਨਾਲ, ਇਸ ਖੇਤਰ ਵਿੱਚ ਸਾਲ ਭਰ ਪਾਣੀ ਦੀ ਭਾਰੀ ਘਾਟ ਦਾ ਸਾਹਮਣਾ ਕਰਨਾ ਪੈਂਦਾ ਹੈ ਅਤੇ ਭੂਮੀਗਤ ਪਾਣੀ ਦੇ ਸੰਸਾਧਨਾਂ ਨੂੰ ਵਧਾਉਣ ਲਈ ਉੱਚ ਰੈਜ਼ੋਲਿਊਸ਼ਨ ਜਲ ਮੈਪਿੰਗ ਅਤੇ ਪ੍ਰਬੰਧਨ ਸ਼ੁਰੂ ਕਰਨ ਦਾ ਪ੍ਰਸਤਾਵ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਦੱਸਿਆ ਕਿ ਇਹ ਤਕਨੀਕ ਲਾਗਤ-ਪ੍ਰਭਾਵੀ, ਸਟੀਕ ਹੈ ਅਤੇ ਸਾਡੇ ਦੇਸ਼ ਦੇ ਖੁਸ਼ਕ ਖੇਤਰਾਂ ਵਿੱਚ ਭੂਮੀ ਹੇਠਲੇ ਪਾਣੀ ਦੇ ਸੰਸਾਧਨਾਂ ਦੀ ਵਿਸ਼ਾਲ ਹੱਦ ਦਾ ਨਕਸ਼ਾ ਬਣਾਉਣ ਲਈ ਥੋੜ੍ਹੇ ਸਮੇਂ ਵਿੱਚ ਵੱਡੇ ਖੇਤਰਾਂ  ਦਾ ਨਕਸ਼ਾ ਬਣਾਉਣ ਲਈ ਉਪਯੋਗੀ ਹੈ। 141 ਕਰੋੜ ਰੁਪਏ ਦੀ ਅਨੁਮਾਨਤ ਲਾਗਤ ਨਾਲ 1.5 ਲੱਖ ਵਰਗ ਕਿਲੋਮੀਟਰ ਤੋਂ ਜ਼ਿਆਦਾ ਖੇਤਰਫਲ ‘ਤੇ ਇਹ ਪੂਰਾ ਕੰਮ 2025 ਤੱਕ ਮੁਕੰਮਲ ਹੋ ਜਾਵੇਗਾ। ਉਨ੍ਹਾਂ ਕਿਹਾ, ਇਸ ਪ੍ਰੋਜੈਕਟ ਦਾ ਅੰਤਮ ਉਦੇਸ਼ ਧਰਤੀ ਹੇਠਲੇ ਪਾਣੀ ਦੀ ਨਿਕਾਸੀ ਅਤੇ ਸੰਭਾਲ ਲਈ ਸੰਭਾਵਤ ਸਥਾਨਾਂ ਦਾ ਨਕਸ਼ਾ ਬਣਾਉਣਾ ਹੈ ਅਤੇ ਨਤੀਜਿਆਂ ਦੀ ਵਰਤੋਂ ਖੁਸ਼ਕ ਖੇਤਰਾਂ ਵਿੱਚ ਭੂਮੀਗਤ ਜਲ ਸੰਸਾਧਨਾਂ ਦੀ ਐਕੁਇਫਰ ਮੈਪਿੰਗ, ਪੁਨਰ ਸੁਰਜੀਤੀ ਅਤੇ ਪ੍ਰਬੰਧਨ ਦੇ ਵਿਆਪਕ ਉਦੇਸ਼ਾਂ ਨੂੰ ਪੂਰਾ ਕਰਨ ਲਈ ਕੀਤੀ ਜਾਏਗੀ।
ਰਸਾਇਣ ਤੇ ਖਾਦ ਮੰਤਰਾਲਾ
ਪ੍ਰਭਾਵਸ਼ਾਲੀ ਕੀਮਤ ਨਿਗਰਾਨੀ ਪ੍ਰਣਾਲੀ, ਕਿਸਾਨਾਂ ਨੂੰ ਸਸਤੀਆਂ ਕੀਮਤਾਂ 'ਤੇ ਖਾਦਾਂ ਹਾਸਲ ਕਰਨ ਵਿਚ ਸਹਾਇਤਾ ਕਰ ਰਹੀ ਹੈ: ਸ਼੍ਰੀ ਗੌੜਾ
ਖਾਦ ਵਿਭਾਗ ਵਲੋਂ ਪੋਸ਼ਣ ਅਧਾਰਤ ਸਬਸਿਡੀ  ਸਕੀਮ ਤਹਿਤ ਖਾਦਾਂ ਦੀ ਉਤਪਾਦਨ ਲਾਗਤ / ਬਰਾਮਦ ਲਾਗਤ ਦੀ ਪੂਰੀ ਪੜਤਾਲ ਕੀਤੀ ਜਾਂਦੀ ਹੈ।
ਅਗਸਤ 2020 ਦੌਰਾਨ ਡੀਏਪੀ ਦੀਆਂ ਕੀਮਤਾਂ ਘੱਟ ਕੇ 24626 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਹੋ ਗਈਆਂ, ਜਦਕਿ ਅਗਸਤ 2019 ਦੌਰਾਨ ਇਹ ਕੀਮਤਾਂ 26396 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਸਨ ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ, ਸ਼੍ਰੀ ਡੀ.ਵੀ. ਸਦਾਨੰਦ ਗੌੜਾ ਨੇ ਕਿਹਾ ਹੈ ਕਿ ਰਸਾਇਣ ਅਤੇ ਖਾਦ ਮੰਤਰਾਲਾ ਵਲੋਂ ਪੌਸ਼ਟਿਕ ਅਧਾਰਤ ਸਬਸਿਡੀ ਸਕੀਮ ਤਹਿਤ ਖਾਦ ਦੀ ਦੇਸ਼ ਵਿੱਚ ਉਤਪਾਦਨ / ਬਰਾਮਦ ਲਾਗਤ ਸੰਬੰਧੀ ਤੁਲਨਾਤਮਕ ਪੜਤਾਲ ਪੂਰੀ ਡੂੰਘਾਈ ਨਾਲ ਕੀਤੀ ਜਾਂਦੀ ਹੈ।
ਵਿਭਾਗ ਦੀ ਪ੍ਰਭਾਵਸ਼ਾਲੀ ਨਿਗਰਾਨੀ ਪ੍ਰਣਾਲੀ ਵਰਗੀ ਇਸ ਪਹਿਲਕਦਮੀ ਬਾਰੇ, ਸ੍ਰੀ ਗੌੜਾ ਨੇ ਦੱਸਿਆ ਕਿ ਖਾਦ ਕੰਪਨੀਆ ਵਲੋਂ ਇੱਕ ਸਵੈਇੱਛੁਕ ਸਵੈ-ਰੈਗੂਲੇਟਰੀ ਵਿਧੀ ਅਪਣਾਈ ਜਾ ਰਹੀ ਹੈ । ਇਸ ਤਰ੍ਹਾਂ ਕਿਸਾਨਾਂ ਨੂੰ ਕੰਪਨੀਆਂ ਬਣਾ ਕੇ ਰਿਗੈਸੀਫਾਈਡ ਲਿਕਵੀਫਾਈਡ ਨੈਚੁਰਲ ਗੈਸ ਯਾਨੀ ਆਰ ਐਲ ਐਨ ਜੀ ਵਲੋਂ ਅੰਤਰਰਾਸ਼ਟਰੀ ਬਾਜ਼ਾਰ ਵਿੱਚ ਕੀਮਤਾਂ ਵਿੱਚ ਗਿਰਾਵਟ ਦਾ ਫਾਇਦਾ ਕਿਸਾਨਾਂ ਨੂੰ ਦਿੱਤਾ ਜਾ ਰਿਹਾ ਹੈ ।
ਆਰ ਐਲ ਐਨ ਜੀ ਦੀ ਵਰਤੋਂ ਡੈਮੋਨਿਅਮ ਫਾਸਫੇਟ , ਅਮੋਨੀਅਮ ਸਲਫੇਟ ਅਤੇ ਹੋਰ ਪੀ ਐਂਡ ਕੇ ਖਾਦ ਬਣਾਉਣ ਵਾਲੀਆਂ ਕੰਪਨੀਆਂ ਵਲੋਂ ਪੀ ਐਂਡ ਕੇ ਖਾਦਾਂ ਦੇ ਉਤਪਾਦਨ ਲਈ ਫੀਡਸਟੌਕ ਦੇ ਤੌਰ ਤੇ ਕੀਤੀ ਜਾਂਦੀ ਹੈ ।
ਸ੍ਰੀ ਗੌੜਾ ਨੇ ਅੱਗੇ ਦੱਸਿਆ ਕਿ ਅਗਸਤ 2020 ਦੌਰਾਨ ਡੀਏਪੀ ਦੀਆਂ ਕੀਮਤਾਂ ਘਟ ਕੇ 24626 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਹੋ ਗਈਆਂ, ਜਦਕਿ ਅਗਸਤ 2019 ਦੌਰਾਨ ਇਹ ਕੀਮਤਾਂ 26396 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਸਨ । ਇਸੇ ਤਰਾਂ, 18 ਐਨ ਪੀ ਕੇ ਖਾਦ ਦੇ ਫਾਰਮੂਲੇ ਵਿਚੋਂ, ਅਗਸਤ 2020 ਦੇ ਦੌਰਾਨ 15 ਐਮਆਰਪੀ ਅਗਸਤ 2019 ਵਿਚ ਮੌਜੂਦ ਐਮਆਰਪੀ ਦੀ ਤੁਲਨਾ ਵਿਚ ਘਟੀ ਹੈ । ਜਦੋਂ ਕਿ ਅਮੋਨੀਅਮ ਸਲਫੇਟ ਦੀ ਕੀਮਤ ਅਗਸਤ 2020 ਵਿਚ 13149 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਤੋਂ ਹੇਠਾਂ ਆ ਗਈ ਹੈ, ਜਿਹੜੀ ਅਗਸਤ 2019 ਵਿੱਚ 13213 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਸੀ ।
ਖਾਦ ਵਿਭਾਗ ਦੇਸ਼ ਦੇ ਕਿਸਾਨਾਂ ਨੂੰ ਸਹੀ ਸਮੇਂ 'ਤੇ ਵਾਜਬ ਕੀਮਤਾਂ' ਤੇ ਖਾਦ ਮੁਹੱਈਆ ਕਰਾਉਣ ਪ੍ਰਤੀ ਵਚਨਬੱਧ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਕਿਹਾ ਹੈ ਕਿ ਭਾਰਤ ਬਿਨ੍ਹਾਂ ਵਾਧੂ ਕੀਮਤ ਅਤੇ ਭਿੰਨਤਾ ਰਣਨੀਤੀ ਕਾਇਮ ਕਰਨ ਤੇ ਧਿਆਨ ਕੇਂਦਰਿਤ ਕਰ ਰਿਹਾ ਹੈ
ਸਵੈ ਨਿਰਭਰ , ਸਵੈ ਲਚਕੀਲਾ ਅਤੇ ਇੱਕ ਵਿਸ਼ਵਾਸਪੂਰਕ ਭਾਰਤ ਵਿਸ਼ਵ ਨਾਲ ਜੁੜੇਗਾ, ਮੰਤਰੀ ਨੇ ਕਿਹਾ
ਕੇਂਦਰੀ ਰੇਲਵੇ , ਵਣਜ ਅਤੇ ਉਦਯੋਗ , ਖ਼ਪਤਕਾਰ ਮਾਮਲੇ ਅਤੇ ਅਨਾਜ ਤੇ ਜਨਤਕ ਵੰਡ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਕਿਹਾ ਹੈ ਕਿ ਅੱਜ ਅਸੀਂ ਇੱਕ ਸਵੈ ਨਿਰਭਰ , ਸਵੈ ਲਚਕੀਲਾ ਅਤੇ ਵਿਸ਼ਵਾਸਪੂਰਕ ਭਾਰਤ ਬਣਾ ਰਹੇ ਹਾਂ , ਜੋ ਆਉਂਦੇ ਦਿਨਾਂ ਵਿੱਚ ਵਿਸ਼ਵ ਨਾਲ ਜੁੜੇਗਾ । ਭਾਰਤੀ ਸੇਵਾਵਾਂ ਸੰਮੇਲਨ 2021 ਦੇ ਵਰਚੂਅਲ ਉਦਘਾਟਨ ਸਮੇਂ ਬੋਲਦਿਆਂ ਉਹਨਾਂ ਕਿਹਾ ਕਿ ਭਾਰਤ ਬਿਨ੍ਹਾਂ ਵਾਧੂ ਕੀਮਤ ਅਤੇ ਭਿੰਨਤਾ ਰਣਨੀਤੀ ਤੇ ਧਿਆਨ ਕੇਂਦਰਿਤ ਕਰ ਰਿਹਾ ਹੈ , ਜੋ ਵਿਲੱਖਣ , ਇੱਛੁਕ , ਵਸਤਾਂ ਅਤੇ ਸੇਵਾਵਾਂ ਕਾਇਮ ਕਰਨ ਵਿੱਚ ਮਦਦ ਕਰੇਗਾ । ਉਹਨਾਂ ਨੇ ਵਿਸ਼ਵ ਨੂੰ ਭਾਰਤ ਨਾਲ ਚੱਲਣ , ਭਾਰਤ ਨਾਲ ਗੱਲਬਾਤ ਕਰਨ ਅਤੇ ਭਾਰਤ ਨਾਲ ਦੌੜਨ ਲਈ ਸੱਦਾ ਦਿੱਤਾ ਕਿਉਂਕਿ ਕੋਵਿਡ ਮਹਾਮਾਰੀ ਨੇ ਇੱਕ ਨਵੇਂ ਡਿਜੀਟਲਾਈਜ਼ਡ ਵਿਸ਼ਵ ਵਿੱਚ ਸਾਡੀਆਂ ਸੇਵਾਵਾਂ ਲਈ ਰੁਝਾਨ ਪੈਦਾ ਕੀਤੇ ਹਨ ।
ਮੰਤਰੀ ਨੇ ਕਿਹਾ ਕਿ ਸਖ਼ਤ ਲਾਕਡਾਊਨ ਦੇ ਬਾਵਜੂਦ ਭਾਰਤ ਨੇ ਵਿਸ਼ਵ ਨਾਲ ਵਚਨਬੱਧਤਾਵਾਂ ਨੂੰ ਮੁਕੰਮਲ ਤੌਰ ਤੇ ਇਸ ਸਮੇਂ ਦੌਰਾਨ ਪੂਰਾ ਕੀਤਾ ਹੈ । ਉਹਨਾਂ ਕਿਹਾ ਕਿ ਇਹ ਸਾਨੂੰ ਆਉਣ ਵਾਲੇ ਸਮੇਂ ਵਿੱਚ ਚੰਗੀ ਤਰ੍ਹਾਂ ਵਿਚਰਨ ਲਈ ਮਦਦ ਕਰੇਗਾ ਅਤੇ ਭਾਰਤ ਨੂੰ ਇੱਕ ਵਿਸ਼ਵਾਸੀ ਭਾਈਵਾਲ ਵਜੋਂ ਸਥਾਪਿਤ ਕਰੇਗਾ, ਜੋ ਵਿਸ਼ਵ ਦੀ ਸੇਵਾ ਲਈ ਹਰ ਤਰ੍ਹਾਂ ਤੇ ਆਪਣੀ ਇੱਛਾ ਨਾਲ ਤਿਆਰ ਹੈ । ਕੋਵਿਡ ਸੰਕਟ ਨੂੰ ਮੌਕੇ ਵਿੱਚ ਬਦਲਣ ਬਾਰੇ ਉਹਨਾਂ ਕਿਹਾ ਕਿ ਭਾਰਤ ਨੇ ਬੈਕਿੰਗ , ਵਿੱਤੀ ਖੇਤਰ , ਖਾਣਾਂ , ਖੇਤੀਬਾੜੀ , ਕਿਰਤ ਕਾਨੂੰਨਾਂ ਲਈ ਮਹੱਤਵਪੂਰਨ ਸੁਧਾਰ ਕੀਤੇ ਹਨ ਅਤੇ ਆਪਣੇ ਅਰਥਚਾਰੇ ਨੂੰ ਖੋਲਿਆ ਹੈ । ਪ੍ਰਧਾਨ ਮੰਤਰੀ ਦੀ ਸੇਧ ਤਹਿਤ ਭਾਰਤ ਨੇ ਮੋਹਰੀ ਬਣ ਕੇ ਅਗਵਾਈ ਕੀਤੀ ਹੈ,"ਮੰਤਰੀ ਨੇ ਕਿਹਾ ਅਸੀਂ ਕੋਵਿਡ ਸੰਕਟ ਦੇ ਹੱਲ ਲਈ ਆਪਣੇ ਬੁਨਿਆਦੀ ਢਾਂਚੇ ਨੂੰ ਵਧਾਇਆ ਹੈ, ਆਪਣੀ ਟੈਸਟਿੰਗ ਯੋਗਤਾ ਤੋਂ ਲੈ ਕੇ ਸਖ਼ਤ ਲਾਕਡਾਊਨ ਲਾਗੂ ਕਰਨ ਤੇ ਵਸਤਾਂ ਦੇ ਨਿਰਮਾਣ, ਜੋ ਪਹਿਲਾਂ ਦਰਾਮਦ ਕੀਤੀਆਂ ਜਾਂਦੀਆਂ ਸਨ, ਲਈ ਕੰਮ ਕੀਤਾ ਹੈ"। ਮੰਤਰੀ ਨੇ ਕਿਹਾ ਕਿ ਅਸੀਂ ਪਿਛਲੇ ਸਾਲ ਦੇ ਮੁਕਾਬਲੇ ਇਸ ਸਾਲ ਦੇ ਅੰਤ ਤੱਕ ਆਪਣੀਆਂ 90% ਸੇਵਾਵਾਂ ਵਿਸ਼ਵ ਨੂੰ ਬਰਾਮਦ ਕਰ ਸਕਾਂਗੇ ।
ਮੰਤਰੀ ਨੇ ਕਿਹਾ ਕਿ ਭਾਰਤ ਦਾ ਡਿਜੀਟਲ ਅਰਥਚਾਰਾ ਸਲਾਨਾ 200 ਡਾਲਰ ਬਿਲੀਅਨ ਅਰਥਚਾਰੇ ਦੀ ਕੀਮਤ ਜਨਰੇਟ ਕਰਦਾ ਹੈ ਪਰ ਇਸ ਨੂੰ ਇੱਕ ਟ੍ਰਿਲੀਅਨ ਤੱਕ ਲਿਜਾਣ ਦੀ ਸੰਭਾਵਨਾ ਹੈ ਜੇਕਰ ਵੱਖ ਵੱਖ ਖੇਤਰਾਂ ਵਿੱਚ ਕੁਸ਼ਲਤਾ ਅਤੇ ਬੱਚਤ ਤੇ ਉਤਪਾਦਨ ਨੂੰ ਅਨਲਾਕ ਕਰਨ ਲਈ ਡਿਜੀਟਲ ਤਕਨਾਲੋਜੀਆਂ ਦੀ ਵਰਤੋਂ ਕੀਤੀ ਜਾਵੇ । ਉਹਨਾਂ ਕਿਹਾ ਕਿ ਡਿਜੀਟਲ ਸੇਵਾਵਾਂ ਈਜ਼ ਆਫ ਲੀਵਿੰਗ , ਈਜ਼ ਆਫ ਕੰਜਿ਼ਊਮਰ ਇਨਗੇਜ਼ਮੈਂਟ ਐਂਡ ਬੈਨੇਫਿਟਸ ਦੇ ਯੋਗਦਾਨ ਵਿੱਚ ਮਦਦ ਕਰਨਗੀਆਂ ਅਤੇ ਅੰਤਰਰਾਸ਼ਟਰੀ ਪੱਧਰ ਦੇ ਰੁਝਾਨਾਂ ਲਈ ਡਿਜੀਟਲ ਬੁਨਿਆਦੀ ਢਾਂਚਾ ਹਾਸਲ ਕਰਨ ਵਿੱਚ ਵੀ ਮਦਦਗਾਰ ਹੋਣਗੀਆਂ । ਸ਼੍ਰੀ ਗੋਇਲ ਨੇ ਕਿਹਾ ਕਿ ਕਿਉਂਕਿ ਵਿਸ਼ਵੀ ਵਪਾਰ ਜਿ਼ਆਦਾ ਤੋਂ ਜਿ਼ਆਦਾ ਸੇਵਾਵਾਂ ਵੱਲ ਵੱਧ ਰਿਹਾ ਹੈ । ਇਸ ਲਈ ਡਿਜੀਟਲ ਤੇ ਡਾਟਾ ਬੈਕ ਨਵਚਾਰ ਜੋ ਭਾਰਤ ਪੇਸ਼ ਕਰ ਰਿਹਾ ਹੈ । ਮੁਕਾਬਲਾ ਕੀਮਤਾਂ ਵਿੱਚ ਡਿਜੀਟਲ ਤਕਨਾਲੋਜੀਆਂ ਲਈ ਵਿਸ਼ਵੀ ਰੁਝਾਨ ਨੂੰ ਅਸਲ ਵਿੱਚ ਉਤਸ਼ਾਹਿਤ ਕਰ ਸਕਦਾ ਹੈ । ਉਹਨਾਂ ਕਿਹਾ ਕਿ ਸਾਈਬਰ ਸੁਰੱਖਿਆ ਇੱਕ ਹੋਰ ਖੇਤਰ ਹੈ, ਜਿਸ ਤੇ ਅਸੀਂ ਬਹੁਤ ਜਿ਼ਆਦਾ ਕੇਂਦਰਿਤ ਹਾਂ ।
ਡਿਜੀਟਾਈਜੇਸ਼ਨ ਵਿੱਚ ਭਾਰਤ ਲਈ ਸ਼ਾਨਦਾਰ ਰਸਤਾ ਬਣਾਉਣ ਲਈ ਅਪਗ੍ਰੇਡੇਸ਼ਨ ਅਤੇ ਨਵਚਾਰ ਲਈ ਅਪੀਲ ਕਰਦਿਆਂ ਮੰਤਰੀ ਨੇ ਕਿਹਾ ਕਿ ਡਿਜੀਟਲ ਤਕਨਾਲੋਜੀਆਂ ਵਿੱਚ ਸਾਡੀ ਸਮਰੱਥਾ ਅਤੇ ਯੋਗਤਾ ਬਹੁਤ ਵੱਡੀ ਹੈ ਅਤੇ ਉਹ ਕੀਮਤ ਮੁਕਾਬਲਾਪਣ ਤੇ ਭਿੰਨਤਾ ਵਸਤਾਂ ਲਈ ਵਿਸ਼ਵ ਨਾਲ ਮੁਕਾਬਲਾ ਕਰਨ ਦੀ ਸਾਡੀ ਯੋਗਤਾ ਨਿਸ਼ਚਿਤ ਕਰਨਗੀਆਂ । ਉਹਨਾਂ ਕਿਹਾ ਕਿ ਅਸੀਂ ਰਾਸ਼ਟਰ ਨੂੰ ਇਸ ਤਰ੍ਹਾਂ ਤਿਆਰ ਕਰ ਰਹੇ ਹਾਂ ਕਿ ਇਹ ਦਿਖਾ ਸਕੀਏ ਕਿ ਅਸੀਂ ਕਿਵੇਂ ਸਵਦੇਸ਼ੀ ਅਤੇ ਅੰਤਰਰਾਸ਼ਟਰੀ ਬਜ਼ਾਰ ਦੇ ਹੁਨਰ ਪੱਧਰਾਂ ਤੇ ਉਤਪਾਦਕਤਾ ਦੇ ਅਪਗ੍ਰੇਡ ਅਤੇ ਭਾਰਤ ਵਿੱਚ ਸਭ ਤੋਂ ਅਤਿ ਆਧੁਨਿਕ ਤਕਨਾਲੋਜੀਆਂ ਹਨ । ਉਹਨਾਂ ਕਿਹਾ ,"ਅਸੀਂ ਭਾਰਤ ਨੂੰ ਇਸ ਤਰ੍ਹਾਂ ਤਿਆਰ ਕਰ ਰਹੇ ਹਾਂ ਕਿ ਹਾਈ ਟੈੱਕ ਉਦਯੋਗ ਨੂੰ ਭਾਰਤ ਵਿੱਚ ਆਉਣ ਅਤੇ ਇਸ ਨਾਲ ਜੋੜਨ ਲਈ ਕਿਵੇਂ ਸੱਦਾ ਦੇ ਸਕਦੇ ਹਾਂ ਅਤੇ ਕਿਵੇਂ ਇਹ ਯਕੀਨੀ ਬਣਾਇਆ ਜਾ ਸਕਦਾ ਹੈ ਕਿ ਅਪਗ੍ਰੇਡ ਹੁਨਰ ਅਤੇ ਦੇਸ਼ ਭਰ ਵਿੱਚ ਉਤਪਾਦਕਤਾ ਲਈ ਅਤਿ ਆਧੁਨਿਕ ਤਕਨਾਲੋਜੀਆਂ ਉਪਲਬੱਧ ਹਨ"।
ਵਾਈ ਬੀ / ਐੱਸ ਐੱਸ
(Visitor Counter : 94
|
|
ਨੰਬਰ
|
|
ਸਹਿਮਤੀ ਪੱਤਰ ਦਾ ਨਾਮ
|
|
ਭਾਰਤ ਵੱਲੋਂ ਹਸਤਾਖਰਕਰਤੇ
|
|
ਭੂਟਾਨ ਵੱਲੋਂ ਹਸਤਾਖਰਕਰਤੇ
|
|
1
|
|
ਭਾਰਤ ਦੇ ਭਾਰਤੀ ਪੁਲਾੜ ਖੋਜ ਸੰਸਥਾਨ  ਅਤੇ ਭੂਟਾਨ ਦੀ ਸ਼ਾਹੀ  ਸਰਕਾਰ ਦੇ ਸੂਚਨਾ ਟੈਕਨੋਲੋਜੀ ਅਤੇ ਟੈਲੀਕੌਮ ਵਿਭਾਗ  ਵੱਲੋਂ ਦੱਖਣੀ ਏਸ਼ੀਆ ਸੈਟੇਲਾਈਟ ਨੈੱਟਵਰਕ ਦੇ ਉਪਯੋਗ ਵਾਸਤੇ ਸੈਟਕੌਮ  ਦੀ ਸਥਾਪਨਾ ਲਈ ਸਹਿਮਤੀ ਪੱਤਰ
|
|
ਡਾਇਰੈਕਟਰ, ਸੈਟਕੌਮ-ਪੀਓ, ਇਸਰੋ ਮੁੱਖ ਦਫ਼ਤਰ, ਪੁਲਾੜ ਵਿਭਾਗ
|
|
ਡਾਇਰੈਕਟਰ, ਡੀਆਈਟੀਟੀ, ਸੂਚਨਾ ਅਤੇ ਸੰਚਾਰ ਮੰਤਰਾਲਾ
|
|
2.
|
|
ਭੂਟਾਨ ਦੀ ਸ਼ਾਹੀ  ਸਰਕਾਰ ਦੇ ਏਅਰ ਐਕਸੀਡੈਂਟ ਇਨਵੈਸਟੀਗੇਸ਼ਨ ਯੂਨਿਟ , ਸੂਚਨਾ ਤੇ ਸੰਚਾਰ ਮੰਤਰਾਲੇ ਅਤੇ ਭਾਰਤ ਦੇ ਸ਼ਹਿਰੀ ਹਵਾਬਾਜ਼ੀ ਮੰਤਰਾਲੇ ਦੀ ਏਅਰਕਰਾਫਟ ਐਕਸੀਡੈਂਟ ਇਨਵੈਸਟੀਗੇਸ਼ਨ ਬਿਊਰੋ ਦਰਮਿਆਨ ਏਅਰਕਰਾਫਟ ਐਕਸੀਡੈਂਟ  ਅਤੇ ਘਟਨਾ ਜਾਂਚ ਸਬੰਧੀ ਸਹਿਮਤੀ ਪੱਤਰ।
|
|
ਸ਼੍ਰੀ ਅਰਬਿੰਦੋ ਹਾਂਡਾ, ਡਾਇਰੈਕਟਰ ਜਨਰਲ, ਏਅਰਕਰਾਫਟ ਐਕਸੀਡੈਂਟ ਅਤੇ ਇਨਵੈਸਟੀਗੇਸ਼ਨ ਬਿਊਰੋ , ਸ਼ਹਿਰੀ ਹਵਾਬਾਜ਼ੀ ਮੰਤਰਾਲਾ
|
|
ਸ਼੍ਰੀ ਪੇਂਬਾ ਵਾਂਗਚੁਲ, ਕਾਰਜ-ਵਾਹਕ  ਸਕੱਤਰ, ਸੂਚਨਾ ਤੇ ਸੰਚਾਰ ਮੰਤਰਾਲਾ।
|
|
3.
|
|
ਨੈਸ਼ਨਲ ਨੌਲਜ ਨੈੱਟਵਰਕ ਆਵ੍ ਇੰਡੀਆ   , ਨੈਸ਼ਨਲ ਇਨਫਰਮੇਸ਼ਨ ਸੈਂਟਰ, ਇਲੈਕਟ੍ਰੌਨਿਕ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ ਅਤੇ ਭੂਟਾਨ ਦੇ ਇਨਫਰਮੇਸ਼ਨ ਟੈਕਨੋਲੋਜੀ ਅਤੇ ਟੈਲੀਕੌਮ ਵਿਭਾਗ  ਦਰਮਿਆਨ ਸਹਿਮਤੀ ਪੱਤਰ
|
|
ਆਰ.ਐੱਸ. ਮਣੀ, ਪ੍ਰੋਜੈਕਟ ਡਾਇਰੈਕਟਰ, ਨੈਸ਼ਨਲ ਨੌਲਜ ਨੈੱਟਵਰਕ।
|
|
ਸ਼੍ਰੀ ਜਿਗਮੇ ਤੇਨਜ਼ਿਨ, ਡਾਇਰੈਕਟਰ, ਡੀਆਈਟੀਟੀ, ਸੂਚਨਾ ਅਤੇ ਸੰਚਾਰ ਮੰਤਰਾਲਾ।
|
|
4.
|
|
ਮਾਂਗਦੇਛੂ ਬਿਜਲੀ ਦੀ ਵਿਕਰੀ ਅਤੇ ਖ੍ਰੀਦ ਲਈ ਪੀਟੀਸੀ ਇੰਡੀਆ ਲਿਮਿਟਡ ਅਤੇ ਡਰੁੱਕ ਗਰੀਨ ਪਾਵਰ ਦਰਮਿਆਨ ਬਿਜਲੀ ਖ੍ਰੀਦ ਸਮਝੌਤਾ
|
|
ਦੀਪਕ ਅਮਿਤਾਭ, ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ, ਪੀਟੀਸੀ ਇੰਡੀਆ ਲਿਮਿਟਡ।
|
|
ਦਾਸ਼ੋ ਛੇਵਾਂਗ ਰਿਨਜ਼ਿਨ , ਮੈਨੇਜਿੰਗ ਡਾਇਰੈਕਟਰ, ਡਰੁੱਕ ਗਰੀਨ ਪਾਵਰ ਕਾਰਪੋਰੇਸ਼ਨ ਲਿਮਿਟਡ।
|
|
5.
|
|
ਨਿਆਂਇਕ ਸਿੱਖਿਆ ਅਤੇ ਆਪਸੀ ਅਦਾਨ -ਪ੍ਰਦਾਨ ਵਿੱਚ ਸਹਿਯੋਗ ਲਈ ਭੂਟਾਨ ਨੈਸ਼ਨਲ ਲੀਗਲ ਇੰਸਟੀਟਿਊਟ ਅਤੇ ਨੈਸ਼ਨਲ ਜੂਡੀਸ਼ੀਅਲ ਅਕੈਡਮੀ, ਭੋਪਾਲ ਦਰਮਿਆਨ ਸਹਿਮਤੀ ਪੱਤਰ।
|
|
ਸੁਸ਼੍ਰੀ ਰੁਚਿਰਾ ਕੰਬੋਜ, ਭੂਟਾਨ ਵਿੱਚ ਭਾਰਤ ਦੀ ਰਾਜਦੂਤ
|
|
ਮਾਣਯੋਗ ਜੱਜ, ਸ਼੍ਰੀ ਲੋਬਜ਼ੰਗ ਰਿਨਜ਼ਿਨ ਯਾਰਗੇ, ਡਾਇਰੈਕਟਰ -ਜਨਰਲ, ਭੂਟਾਨ ਨੈਸ਼ਨਲ ਲੀਗਲ ਇੰਸਟੀਟਿਊਟ।
|
|
6.
|
|
ਜਿਗਮੇ ਸਿੰਗਯੇ ਵਾਂਗਚੁਕ ਸਕੂਲ ਆਵ੍ ਲਾਅ, ਥਿੰਪੂ, ਭੂਟਾਨ ਅਤੇ ਨੈਸ਼ਨਲ ਲਾਅ ਸਕੂਲ ਆਵ੍ ਇੰਡੀਆ ਯੂਨੀਵਰਸਿਟੀ, ਬੰਗਲੁਰੂ, ਭਾਰਤ ਦਰਮਿਆਨ ਕਾਨੂੰਨੀ ਸਿੱਖਿਆ ਅਤੇ ਖੋਜ ਦੇ ਖੇਤਰ ਵਿੱਚ ਦੁਵੱਲੇ ਸਬੰਧ ਵਧਾਉਣ ਅਤੇ ਦੋਹਾਂ ਧਿਰਾਂ ਦਰਮਿਆਨ ਸੱਭਿਆਚਾਰਕ ਅਦਾਨ -ਪ੍ਰਦਾਨ ਵਿਕਸਿਤ ਕਰਨ ਲਈ ਸਹਿਮਤੀ ਪੱਤਰ।
|
|
ਪ੍ਰੋ.  ਐੱਮਕੇ ਰਮੇਸ਼, ਵਾਈਸ ਚਾਂਸਲਰ 
|
|
ਸ਼੍ਰੀ ਸੰਗੇ ਦੋਰਜੀ, ਡੀਨ ਜਿਗਮੇ ਸਿੰਗਯੇ ਵਾਂਗਚੁਕ ਸਕੂਲ ਆਵ੍ ਲਾਅ।
|
|
7.
|
|
ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ ਅਤੇ ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਕਾਨਪੁਰ ਦਰਮਿਆਨ ਸਹਿਮਤੀ ਪੱਤਰ।
|
|
ਪ੍ਰੋ. ਅਭੈ ਕਰੰਦੀਕਰ  , ਡਾਇਰੈਕਟਰ, ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਕਾਨਪੁਰ।
|
|
ਸ਼੍ਰੀ ਨਿਦੁਪ ਦੋਰਜੀ, ਵਾਈਸ ਚਾਂਸਲਰ, ਰਾਇਲ ਯੂਨੀਵਰਸਿਟੀ, ਭੂਟਾਨ।
|
|
8.
|
|
ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ ਅਤੇ ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਬੰਬੇ ਦਰਮਿਆਨ ਸਹਿਮਤੀ ਪੱਤਰ
|
|
ਪ੍ਰੋ. ਸੁਭਾਸੀਸ ਚੌਧਰੀ, ਡਾਇਰੈਕਟਰ, ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਬੰਬਈ।
|
|
ਸ਼੍ਰੀ ਨਿਦੁੱਪ ਦੋਰਜੀ, ਵਾਈਸ ਚਾਂਸਲਰ, ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ।
|
|
9.
|
|
ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ ਅਤੇ ਨੈਸ਼ਨਲ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਸਿਲਚਰ ਦਰਮਿਆਨ ਸਹਿਮਤੀ ਪੱਤਰ।
|
|
ਸ਼ਿਵਾਜੀ ਬੰਦਯੋਪਾਧਿਆਇ, ਡਾਇਰੈਕਟਰ, ਨੈਸ਼ਨਲ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਸਿਲਚਰ।
|
|
ਸ਼੍ਰੀ ਨਿਦੁੱਪ ਦੋਰਜੀ, ਵਾਈਸ ਚਾਂਸਲਰ, ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ।
|
|
10.
|
|
ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ ਅਤੇ ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਦਿੱਲੀ ਦਰਮਿਆਨ ਸਹਿਮਤੀ ਪੱਤਰ
|
|
ਪ੍ਰੋ. ਵੀ. ਰਾਮਗੋਪਾਲ ਰਾਓ, ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਦਿੱਲੀ।
|
|
ਸ਼੍ਰੀ ਨਿਦੁੱਪ ਦੋਰਜੀ, ਵਾਈਸ ਚਾਂਸਲਰ, ਰਾਇਲ ਯੂਨੀਵਰਸਿਟੀ ਆਵ੍ ਭੂਟਾਨ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਤਕਰੀਬਨ 30,000 ਕਿਸਾਨਾਂ ਨੇ ਕੇਐਮਐਸ 2021-22 ਦੇ ਤਹਿਤ ਹੁਣ ਤੱਕ ਝੋਨੇ ਦੀ ਖਰੀਦ ਦਾ ਲਾਭ ਉਠਾਇਆ ਹੈ
ਹਰਿਆਣਾ ਵਿੱਚ 1,46,509 ਮੀਟ੍ਰਿਕ ਟਨ ਅਤੇ ਪੰਜਾਬ ਵਿੱਚ 1,41,1043 ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਹੋਈ ਹੈ
5 ਅਕਤੂਬਰ, 2021 ਤੱਕ ਕੁੱਲ 2,87,552 ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਕੀਤੀ ਜਾ ਚੁੱਕੀ ਹੈ
ਝੋਨੇ ਦੀ ਖਰੀਦ ਹਾਲ ਹੀ ਵਿੱਚ ਕਿਸਾਨਾਂ ਤੋਂ ਘੱਟੋ ਘੱਟ ਸਮਰਥਨ ਮੁੱਲ 'ਤੇ ਖਰੀਫ ਮਾਰਕੀਟਿੰਗ ਸੀਜ਼ਨ  2021-22 ਵਿੱਚ ਸ਼ੁਰੂ ਹੋਈ ਹੈ, ਜਿਵੇਂ ਪਿਛਲੇ ਸਾਲਾਂ ਵਿੱਚ ਕੀਤੀ ਗਈ ਸੀ।
ਖਰੀਫ ਮਾਰਕੀਟਿੰਗ ਸੀਜ਼ਨ  2021-22 ਵਿੱਚ 05.10.2021 ਤੱਕ ਐਮਐਸਪੀ ਮੁੱਲ ਦੇ ਨਾਲ 563.60 ਕਰੋੜ ਰੁਪਏ ਦੇ ਕੁੱਲ 2,87,552 ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਕੀਤੀ ਗਈ ਹੈ, ਜਿਸਦਾ ਲਾਭ 29,907 ਕਿਸਾਨਾਂ ਨੂੰ ਪ੍ਰਾਪਤ ਹੋਇਆ ਹੈ। ਹਰਿਆਣਾ ਵਿੱਚ ਕੁੱਲ 1,46,509 ਮੀਟ੍ਰਿਕ ਟਨ ਝੋਨੇ ਅਤੇ ਪੰਜਾਬ ਵਿੱਚ 1,41,043 ਮੀਟ੍ਰਿਕ ਟਨ ਝੋਨੇ ਦੀ ਖਰੀਦ ਕੀਤੀ ਗਈ ਹੈ।
ਖਰੀਫ ਸੀਜ਼ਨ 2020-21 ਲਈ ਝੋਨੇ ਦੀ ਖ਼ਰੀਦ ਦੀ 05.10.2021 ਤੱਕ 894.24 ਲੱਖ ਮੀਟ੍ਰਿਕ ਟਨ  ਨਾਲ ਲਗਭਗ ਸਮਾਪਤ ਹੋ ਗਈ ਹੈ। ਪਿਛਲੇ ਸਾਲ, ਝੋਨੇ ਦੀ ਖਰੀਦ 768.70 ਲੱਖ ਮੀਟ੍ਰਿਕ ਟਨ ਸੀ।
ਲਗਭਗ 131.14 ਲੱਖ ਕਿਸਾਨਾਂ ਨੂੰ ਕੇਐਮਐਸ ਖਰੀਦ ਸੀਜਨ 2020-21 ਦੌਰਾਨ ਖਰੀਦ ਕਾਰਜਾਂ ਦਾ ਲਾਭ ਹੋਇਆ ਹੈ। ਇਸ ਖ਼ਰੀਦ ਦੀ ਘੱਟੋ ਘੱਟ ਸਮਰਥਨ ਮੁੱਲ ਅਨੁਸਾਰ ਕੀਮਤ 1,68,832.78 ਕਰੋੜ ਰੁਪਏ ਬਣਦੀ ਹੈ । ਕੇਐਮਐਸ ਸੀਜ਼ਨ 2019-20 ਦੇ ਦੌਰਾਨ ਗਈ ਕੀਤੀ 770.93 ਲੱਖ ਮੀਟ੍ਰਿਕ ਟਨ ਦੀ ਰਿਕਾਰਡ ਖਰੀਦ ਪਿਛਲੇ ਉੱਚੇ ਪੱਧਰ ਨੂੰ ਪਾਰ ਕਰਦੇ ਹੋਏ, ਝੋਨੇ ਦੀ ਖਰੀਦ ਹਰ ਸਮੇਂ ਨਾਲੋਂ ਰਿਕਾਰਡ ਉੱਚ ਪੱਧਰ ਤੇ ਪਹੁੰਚ ਗਈ ।
ਕਣਕ ਖਰੀਦਣ ਵਾਲੇ ਸੂਬਿਆਂ ਵਿੱਚ ਮਾਰਕੀਟਿੰਗ ਸੀਜ਼ਨ ਆਰਐਮਐਸ 2021-22 ਦੌਰਾਨ 433.44 ਲੱਖ ਮੀਟ੍ਰਿਕ ਟਨ ਕਣਕ ਦੀ ਖਰੀਦ ਕੀਤੀ ਗਈ ਹੈ  ਲਗਭਗ 49.20 ਲੱਖ ਕਿਸਾਨਾਂ ਨੂੰ ਖਰੀਦ ਕਾਰਜਾਂ ਦਾ ਲਾਭ ਹੋਇਆ ਹੈ। ਇਸ ਖ਼ਰੀਦ ਦੀ ਘੱਟੋ ਘੱਟ ਸਮਰਥਨ ਮੁੱਲ ਅਨੁਸਾਰ ਕੀਮਤ ਵਿੱਚ 85,603.57 ਕਰੋੜ ਰੁਪਏ ਬਣਦੀ ਹੈ ।
ਕਬਾਇਲੀ ਮਾਮਲੇ ਮੰਤਰਾਲਾ
ਟਰਾਇਫੇਡ ਨੇ “ਸਿਹਤ ਸੁਰੱਖਿਆ ਦੇ ਨਾਲ ਆਜੀਵਿਕਾ” ਵਿਸ਼ੇ ‘ਤੇ ਵਣ ਧਨ ਵਿਕਾਸ ਕੇਂਦਰ ਸਾਂਝੇਦਾਰਾਂ ਨਾਲ ਵੀਡੀਓ ਕਾਨਫਰੰਸ ਦੇ ਜ਼ਰੀਏ ਬੈਠਕ ਕੀਤੀ
ਟਰਾਇਫੇਡ ਨੇ ਸਾਰੇ ਪ੍ਰਤਿਭਾਗੀ 26 ਰਾਜਾਂ , 3 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਅਤੇ ਵਣ ਧਨ ਵਿਕਾਸ ਕੇਂਦਰ  ਕਲਸਟਰਸ ਪ੍ਰਤੀਨਿਧੀਆਂ ਨਾਲ 27 ਅਪ੍ਰੈਲ, 2021 ਨੂੰ ਵੀਡੀਓ ਕਾਨਫਰੰਸ ਦੇ ਜ਼ਰੀਏ ਇੱਕ ਬੈਠਕ ਦਾ ਆਯੋਜਨ ਕੀਤਾ, ਜਿਸ ਦਾ ਵਿਸ਼ਾ ਸੀ “ਸਿਹਤ ਸੁਰੱਖਿਆ ਨਾਲ ਆਜੀਵਿਕਾ” ।
ਇਸ ਬੈਠਕ ਵਿੱਚ ਲਗਭਗ 600 ਭਾਗੀਦਾਰਾਂ ਨੇ ਹਿੱਸਾ ਲਿਆ। ਯੂਨੀਸੈਫ ਦੇ ਭਾਰਤੀ ਪ੍ਰਮੁੱਖ ਸਿੱਧਾਰਥ ਸ੍ਰੇਸ਼ਠ ਨੇ ਵੀ ਆਪਣੇ ਟੀਮ ਦੇ ਮੈਬਰਾਂ ਨਾਲ ਇਸ ਬੈਠਕ ਵਿੱਚ ਹਿੱਸਾ ਲਿਆ ਅਤੇ ਕੋਵਿਡ ਉੱਚਿਤ ਵਿਵਹਾਰ ਬਾਰੇ ਵਿਸਤਾਰ ਨਾਲ ਜਾਣਕਾਰੀ ਦਿੱਤੀ।
ਵਰਤਮਾਨ ਸਥਿਤੀਆਂ ਦੀ ਰਾਜਵਾਰ ਸਮੀਖਿਆ ਕੀਤੀ ਗਈ ਅਤੇ ਇਸ ਨੂੰ ਸਾਰੇ ਭਾਗ ਲੈਣ ਵਾਲਿਆਂ ਨਾਲ ਸਾਂਝਾ ਕੀਤਾ ਗਿਆ ।
ਬੈਠਕ ਵਿੱਚ ਇਹ ਫੈਸਲਾ ਕੀਤਾ ਗਿਆ ਕਿ ਸਾਰੇ ਕੋਵਿਡ ਨਿਯਮਾਂ ਦਾ ਪਾਲਣ ਕੀਤਾ ਜਾਵੇਗਾ ਅਤੇ ਉਨ੍ਹਾਂ ਨੂੰ ਪ੍ਰੋਤਸਾਹਿਤ ਕੀਤਾ ਜਾਵੇਗਾ ਅਤੇ 2224 ਕਲਸਟਰਸ ਤਹਿਤ 33,340 ਵਣ ਧਨ ਵਿਕਾਸ ਕੇਂਦਰਾਂ ਨੂੰ ਉਨ੍ਹਾਂ ਦੀ ਪੂਰਨ ਸਮਰੱਥਾ ਵਿੱਚ ਕਾਰਜ ਕਰਨ ਯੋਗ ਪੱਧਰ ਪ੍ਰਾਪਤ ਕਰਨ ਲਈ ਨਿਰੰਤਰ ਯਤਨ ਕੀਤੇ ਜਾਣਗੇ। ਇਨ੍ਹਾਂ ਕੇਂਦਰਾਂ ਦੇ ਪ੍ਰਤੀਨਿਧੀਆਂ ਨੂੰ ਆਪਣੇ ਨਾਲ ਸੰਬੰਧਿਤ ਪਿੰਡਾਂ ਵਿੱਚ ਕੋਵਿਡ ਪ੍ਰੋਟੋਕਾਲ ਨੂੰ ਪ੍ਰੋਤਸਾਹਿਤ ਕਰਨ ਲਈ ਟ੍ਰੇਂਡ ਵੀ ਕੀਤਾ ਜਾਵੇਗਾ।
ਇਸ ਦੌਰਾਨ 130 ਉੱਚਿਤ ਵਿਵਹਾਰ  ਨੂੰ ਸਾਰੇ ਭਾਗ ਲੈਣ ਵਾਲਿਆਂ ਨਾਲ ਸਾਂਝਾ ਕੀਤਾ ਗਿਆ ਤਾਕਿ ਉਹ ਉਨ੍ਹਾਂ ਨੂੰ ਸਿੱਖਣ ਅਤੇ ਆਪਣੇ ਖੇਤਰ ਵਿੱਚ ਲੋਕਾਂ ਨੂੰ ਟ੍ਰੇਂਡ ਕਰ ਸਕਣ ।
ਬੈਠਕ ਵਿੱਚ ਇਹ ਵੀ ਤੈਅ ਕੀਤਾ ਗਿਆ ਕਿ ਟਰਾਇਫੇਡ ਸਾਰੇ ਸਹਿਭਾਗੀ ਰਾਜਾਂ ਦੇ ਨਾਲ ਹਫ਼ਤਾਵਾਰ ਬੈਠਕ ਕਰੇਗਾ ਜਿਸ ਵਿੱਚ ਹਰ ਇੱਕ ਵੀਡੀਵੀਕੇ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ ਜਾਵੇਗੀ ਅਤੇ ਉਨ੍ਹਾਂ ਨੂੰ ਪੂਰਨ ਸਮਰੱਥ ਬਣਾਉਣ ਦਾ ਯਤਨ ਕੀਤਾ ਜਾਵੇਗਾ।
ਬਿਜਲੀ ਮੰਤਰਾਲਾ
ਐੱਨਐੱਚਪੀਸੀ ਨੇ ਕੇਂਦਰੀ ਸ਼ਾਸਿਤ ਪ੍ਰਦੇਸ਼ ਲੱਦਾਖ 'ਚ ਬਿਜਲੀ ਪ੍ਰੋਜੈਕਟਾਂ ਦੀ ਸੰਭਾਵਨਾ ਤਲਾਸ਼ੀ
ਕੇਂਦਰੀ ਸ਼ਾਸਿਤ ਪ੍ਰਦੇਸ਼ ਲੱਦਾਖ 'ਚ ਹਾਈਡ੍ਰੋ ਅਤੇ ਸੌਰ ਊਰਜਾ ਪ੍ਰੋਜੈਕਟ ਵਿਕਸਿਤ ਕਰਨ ਦਾ ਲਾਭ ਉਠਾਉਣ ਦੇ ਮੱਦੇਨਜ਼ਰ ਬਿਜਲੀ ਮੰਤਰਾਲੇ ਤਹਿਤ ਚਲਦੇ ਸੈਂਟਰਲ ਪਬਲਿਕ ਸੈਕਟਰ ਅਦਾਰੇ , ਐੱਨਐੱਚਪੀਸੀ ਦੇ ਚੇਅਰਮੈਨ ਤੇ ਮੈਨੇਜਿੰਗ ਡਾਇਰੈਕਟਰ , ਸ਼੍ਰੀ ਏ.ਕੇ.ਸਿੰਘ ਨੇ 29-05-20 ਨੂੰ ਜੰਮੂ-ਕਸ਼ਮੀਰ ਭਵਨ ਨਵੀਂ ਦਿੱਲੀ ਵਿਖੇ ਲੱਦਾਖ ਦੇ ਲੈਫਟੀਨੈਂਟ ਗਵਰਨਰ ਸ਼੍ਰੀ ਆਰ.ਕੇ. ਮਾਥੁਰ ਨਾਲ ਗੱਲਬਾਤ ਕੀਤੀ। ਇਹ ਬੈਠਕ ਐੱਨਐੱਚਪੀਸੀ ਦੀਆਂ ਲੇਹ-ਲੱਦਾਖ ਖੇਤਰ ਵਿੱਚ ਵੱਖ-ਵੱਖ ਹਾਈਡ੍ਰੋ ਅਤੇ ਸੌਰ ਊਰਜਾ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨ ਪ੍ਰਤੀ ਅੱਗੇ ਵਧਣ ਦੀਆਂ ਤਜਵੀਜ਼ਾਂ 'ਤੇ ਚਰਚਾ ਕਰਨ ਲਈ ਆਯੋਜਿਤ ਕੀਤੀ ਗਈ।
ਚਰਚਾ ਦੌਰਾਨ ਐੱਨਐੱਚਪੀਸੀ ਦੇ ਸੀਐੱਮਡੀ ਨੇ ਲੈਫਟੀਨੈਂਟ ਗਵਰਨਰ ਨੂੰ ਲੇਹ ਦੇ ਨਿੰਮੋ ਬਾਜ਼ਗੋ 'ਚ 45 ਮੈਗਾਵਾਟ ਅਤੇ ਕਰਗਿਲ 'ਚ ਸ਼ੂਤਕ ਹਾਈਡ੍ਰੋ ਪ੍ਰੋਜੈਕਟਾਂ ਦੀ ਸਥਾਪਨਾ ਨਾਲ ਲੱਦਾਖ ਖੇਤਰ ਦੀ ਹਾਈਡ੍ਰੋ ਊਰਜਾ ਸਮਰੱਥਾ ਵਿੱਚ ਜੁਟਣ ਦੀਆਂ ਐੱਨਐੱਚਪੀਸੀ ਦੀਆਂ ਪ੍ਰਾਪਤੀਆਂ ਬਾਰੇ ਜਾਣੂ ਕਰਵਾਇਆ। ਉਨ੍ਹਾਂ ਐੱਨਐੱਚਪੀਸੀ ਵੱਲੋਂ ਲੱਦਾਖ ਵਿੱਚ ਲਗਾਏ ਜਾਣ ਵਾਲੇ ਤਿੰਨ ਹਾਈਡ੍ਰੋ ਪਾਵਰ ਪ੍ਰੋਜੈਕਟਾਂ ਖਲਸੀ , ਕਨਯੁੰਚੇ  ਅਤੇ ਤਕਮਚਿੰਗ  ਸਮੇਤ ਫਯਾਂਗ ਵਿੱਚ 50 ਮੈਗਵਾਟ ਸਮਰੱਥਾ ਵਾਲੇ ਸੌਰ ਊਰਜਾ ਪ੍ਰੋਜੈਕਟ ਦੀ ਭਵਿੱਖੀ ਯੋਜਨਾ ਬਾਰੇ ਪੇਸ਼ਕਾਰੀ ਵੀ ਦਿੱਤੀ। ਪ੍ਰੋਜੈਕਟਾਂ ਦੀ ਟੈਕਨੋ-ਕਮਰਸ਼ੀਅਲ ਵਿਵਹਾਰਕਤਾ ਬਾਰੇ ਜਾਣਕਾਰੀ ਦਿੰਦਿਆਂ ਐੱਨਐੱਚਪੀਸੀ ਦੇ ਸੀਐੱਮਡੀ ਨੇ ਤਜਵੀਜ ਰੱਖੀ ਕਿ ਖੇਤਰ ਦੇ ਉੱਚ ਸੌਰ ਵਿਕਿਰਣ ਦਾ ਲਾਹਾ ਲੈਂਦਿਆਂ ਸੌਰ ਊਰਜਾ ਦੇ ਨਾਲ ਹਾਈਡ੍ਰੋ ਪਾਵਰ ਨੂੰ ਵੀ ਹਾਸਲ ਕੀਤਾ ਜਾ ਸਕਦਾ ਹੈ।
ਲੈਫਟੀਨੈਂਟ ਗਵਰਨਰ ਨੇ ਐੱਨਐੱਚਪੀਸੀ ਵੱਲੋਂ ਦੋ ਹਾਈਡ੍ਰੋ ਪ੍ਰੋਜੈਕਟਾਂ ਦੀ ਸਥਾਪਨਾ ਕਰਨ ਅਤੇ ਮੁਸ਼ਕਿਲ ਸਥਿਤੀਆਂ ਦੇ ਬਾਵਜੂਦ ਇਨ੍ਹਾਂ ਪ੍ਰੋਜੈਕਟਾਂ ਨੂੰ ਚੰਗਾ ਚਲਾਉਣ ਅਤੇ ਰੱਖ-ਰਖਾਅ ਕਰਨ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਐੱਨਐੱਚਪੀਸੀ ਨੂੰ ਭਵਿੱਖੀ ਪ੍ਰੋਜੈਕਟਾਂ ਦੀ ਟੈਕਨੋ-ਕਮਰਸ਼ੀਅਲ ਵਿਵਹਾਰਕਤਾ ਦਾ ਗਹਿਰਾਈ ਨਾਲ ਮੁੱਲਾਂਕਣ ਕਰਨ ਲਈ ਪ੍ਰੋਤਸਾਹਿਤ ਕੀਤਾ ਤੇ ਨਾਲ ਹੀ ਐੱਨਐੱਚਪੀਸੀ ਦੁਆਰਾ ਲਗਾਏ ਜਾ ਰਹੇ ਇਨ੍ਹਾਂ ਪਾਵਰ ਪ੍ਰੋਜੈਕਟਾਂ ਨੂੰ ਛੇਤੀ ਵਿਕਸਿਤ ਕਰਕੇ ਸਿਰੇ ਚੜ੍ਹਾਉਣ ਵਿੱਚ ਕੇਂਦਰ ਸਾਸ਼ਤ ਪ੍ਰਦੇਸ਼ ਦੁਆਰਾ ਹਰ ਸੰਭਵ ਮਦਦ ਦਾ ਭਰੋਸਾ ਵੀ ਦਿਵਾਇਆ।
ਸਿੱਖਿਆ ਮੰਤਰਾਲਾ
ਦੇਸ਼ ਵਿੱਚ ਕੁੜੀਆਂ ਅਤੇ ਮਹਿਲਾਵਾਂ ਨੂੰ ਉਤਸ਼ਾਹਿਤ ਕਰਨ ਲਈ ਸਰਕਾਰ ਦੁਆਰਾ ਕੀਤੀਆਂ ਗਈਆਂ ਪਹਿਲਕਦਮੀਆਂ
ਉੱਚ ਸਿੱਖਿਆ ਬਾਰੇ ਸਰਬ ਭਾਰਤੀ ਸਰਵੇਅ ਅਨੁਸਾਰ ਕਈ ਸਾਲਾਂ ਤੋਂ ਲਗਾਤਾਰ ਉੱਚ ਸਿੱਖਿਆ ਵਿੱਚ ਮਹਿਲਾ ਵਿਦਿਆਰਥੀਆਂ ਦਾ ਦਾਖਲਾ ਲਗਾਤਾਰ ਵੱਧ ਰਿਹਾ ਹੈ । 2015—16 ਅਤੇ 2019—20 ਵਿਚਾਲੇ ਉੱਚ ਸਿੱਖਿਆ ਵਿੱਚ ਮਹਿਲਾਵਾਂ , ਮਰਦਾਂ ਅਤੇ ਕੁਲ ਦਾਖਲਾ ਹੇਠਾਂ ਦਿੱਤੇ ਟੇਬਲ ਵਿੱਚ ਦਿਖਾਇਆ ਗਿਆ ਹੈ । 2015—16 ਵਿੱਚ ਮਹਿਲਾਵਾਂ ਦਾ ਦਾਖਲਾ 1.60 ਕਰੋੜ ਤੋਂ ਵੱਧ ਕੇ 2019—20 ਵਿੱਚ 1.89 ਕਰੋੜ ਹੋ ਗਿਆ ਹੈ, ਜਿਸ ਦੇ ਸਿੱਟੇ ਵਜੋਂ 18% ਦਾ ਵਾਧਾ ਹੋਇਆ ਹੈ ।
|
|
Enrolment in Higher Education from 2015-16 to 2019-20
|
|
Year
|
|
Enrolment
|
|
Growth  in enrolment over the previous year
|
|
% Female enrolment
|
|
Female
|
|
Male
|
|
Total
|
|
Female
|
|
Male
|
|
Total
|
|
2015-16
|
|
15990058
|
|
18594723
|
|
34584781
|
|
|
|
|
|
|
|
46.2
|
|
2016-17
|
|
16725310
|
|
18980595
|
|
35705905
|
|
4.6
|
|
2.1
|
|
3.3
|
|
46.8
|
|
2017-18
|
|
17437703
|
|
19204675
|
|
36642378
|
|
4.3
|
|
1.2
|
|
2.5
|
|
47.6
|
|
2018-19
|
|
18189500
|
|
19209888
|
|
37399388
|
|
4.3
|
|
0.0
|
|
2.2
|
|
48.6
|
|
2019-20
|
|
18892612
|
|
19643747
|
|
38536359
|
|
3.9
|
|
2.3
|
|
3.0
|
|
49.0
|
|
Growth  in enrolment during 2015-16 to 2019-20
|
|
18.2
|
|
5.6
|
|
11.3
|
|
|
|

ਸਰਕਾਰ ਦੁਆਰਾ ਕੁੜੀਆਂ ਅਤੇ ਮਹਿਲਾਵਾਂ ਵਿੱਚ ਸਿੱਖਿਆ ਨੂੰ ਉਤਸ਼ਾਹ ਦੇਣ ਲਈ ਹੇਠ ਲਿਖੇ ਕਦਮ ਚੁੱਕੇ ਜਾ ਰਹੇ ਹਨ ।
1. ਓਪਨ ਅਤੇ ਡਿਸਟੈਂਸ ਲਰਨਿੰਗ ਲਈ ਨਵਾਂ ਯੂ ਜੀ ਸੀ ਰੈਗੂਲੇਸ਼ਨ ਜਾਰੀ ਕੀਤਾ ਗਿਆ ਹੈ, ਜੋ ਵਕਾਰੀ ਸੰਸਥਾਵਾਂ ਦੇ ਦਾਖਲੇ ਨਾਲ ਡਿਸਟੈਂਸ ਮੋਡ ਰਾਹੀਂ ਸਿੱਖਿਆ ਦੇਣ ਦੀ ਇਜਾਜ਼ਤ ਦਿੰਦਾ ਹੈ ।
2. ਸਿੱਖਿਆ ਤੋਂ ਵਾਂਝੇ ਲੋਕਾਂ ਸਮੇਤ ਸਾਰਿਆਂ ਨੂੰ ਵਧੀਆ ਸਿੱਖਿਆ ਸਰੋਤ ਦੇਣ ਲਈ ਸਵੰਯਮ ਪੋਰਟਲ — ਆਈ ਸੀ ਟੀ ਟੈਕਨੋਲੋਜੀ ਦੀ ਵਰਤੋਂ ।
3. ਹੋਰ ਕੇਂਦਰੀ ਫੰਡੇਡ ਸੰਸਥਾਵਾਂ ਖੋਲ੍ਹਣਾ ।
4. ਰਾਸ਼ਟਰੀ ਉੱਚਤਰ ਸਿਕਸ਼ਾ ਅਭਿਆਨ ਰਾਹੀਂ ਸੂਬਾ ਸਰਕਾਰਾਂ ਦੁਆਰਾ ਸੰਸਥਾਵਾਂ ਖੋਲ੍ਹਣ ਲਈ ਉਤਸ਼ਾਹਿਤ ਕਰਨਾ , ਜਿਸ ਦਾ ਮਕਸਦ ਉੱਚ ਸਿੱਖਿਆ ਵਿੱਚ ਐਕਸੇਲੈਂਸ , ਪਹੁੰਚ ਅਤੇ ਬਰਾਬਰਤਾ ਪ੍ਰਾਪਤ ਕਰਨਾ ਹੈ । ਇਹ ਸਕੀਮ ਕੰਪੋਨੈਂਟਸ ਜਿਵੇਂ ਖੁਦਮੁਖਤਿਆਰ ਕਾਲਜਾਂ ਨੂੰ ਯੁਨੀਵਰਸਿਟੀਆਂ ਵਜੋਂ ਅਪਗ੍ਰੇਡ ਕਰਨਾ , ਕਾਲਜਾਂ ਦੇ ਕਲਸਟਰਾਂ ਨਾਲ ਯੁਨੀਵਰਸਿਟੀ ਸਥਾਪਿਤ ਕਰਨਾ, ਬਿਨਾ ਸੇਵਾ ਅਤੇ ਸੇਵਾ ਵਿਹੁਣੇ ਖੇਤਰਾਂ ਵਿੱਚ ਨਵੇਂ ਪ੍ਰੋਫੈਸ਼ਨਲ ਕਾਲਜ ਸਥਾਪਿਤ ਕਰਨ ਦੇ ਨਾਲ ਨਾਲ ਯੁਨੀਵਰਸਿਟੀਆਂ ਅਤੇ ਕਾਲਜਾਂ ਨੂੰ ਸਮਰੱਥਾ ਵਧਾਉਣ ਲਈ ਬੁਨਿਆਦੀ ਢਾਂਚਾ ਗਰਾਂਟ ਮੁਹੱਈਆ ਕਰਨਾ ।
5. ਸਿੱਖਿਆ ਦੀ ਕੀਮਤ ਵਿੱਚ ਵਾਧੇ ਲਈ ਹੋਰ ਸਕਾਲਰਸਿ਼ਪ ਪ੍ਰੋਗਰਾਮ ।
6. ਇਸ ਤੋਂ ਇਲਾਵਾ ਰਾਸ਼ਟਰੀ ਸਿੱਖਿਆ ਨੀਤੀ  2020 ਦੀਆਂ ਸਿਫਾਰਸ਼ਾਂ ਦੇ ਅਨੁਸਾਰ ਸਰਕਾਰ ਦੁਆਰਾ ਸਾਰੇ ਸਿੱਖਿਆਰਥੀਆਂ ਲਈ ਸਿੱਖਿਆ ਦੀ ਉੱਚ ਮਿਆਰੀ ਤੇ ਬਰਾਬਰ ਪਹੁੰਚ ਨੂੰ ਯਕੀਨੀ ਬਣਾਉਣ ਲਈ ਹੇਠ ਲਿਖੇ ਕਦਮ ਵਿਸ਼ੇਸ਼ ਕਰਕੇ ਸਮਾਜਿਕ ਜਾਂ ਆਰਥਿਕ ਪਿਛੋਕੜ ਨੂੰ ਬਿਨਾ ਧਿਆਨ ਵਿੱਚ ਰਖਿਆਂ ਮਹਿਲਾਵਾਂ ਲਈ ਚੁੱਕੇ ਜਾ ਰਹੇ ਹਨ —ਸਰਕਾਰ ਦੁਆਰਾ ਇੱਕ ਲਿੰਗ ਇਨਕਲੁਜ਼ਨ ਫੰਡ ਗਠਿਤ ਕੀਤਾ ਜਾਵੇਗਾ , ਜੋ ਸਾਰੀਆਂ ਕੁੜੀਆਂ ਨੂੰ ਮਿਆਰੀ ਤੇ ਬਰਾਬਰ ਸਿੱਖਿਆ ਮੁਹੱਈਆ ਕਰੇਗਾ । ਫੰਡ ਉੱਚ ਸਿੱਖਿਆ ਵਿੱਚ ਇੱਕ ਰਿਕਾਰਡ ਸ਼ਮੂਲੀਅਤ ਦਰ ਅਤੇ ਸਕੂਲਾਂ ਵਿੱਚ ਕੁੜੀਆਂ ਲਈ 100% ਦਾਖਲੇ ਨੂੰ ਯਕੀਨੀ ਬਣਾਉਣ ਤੇ ਕੇਂਦਰਿਤ ਹੋਵੇਗਾ ।ਸਾਰੀਆਂ ਮਹਿਲਾਵਾਂ ਲਈ ਮੁਫ਼ਤ ਹੋਸਟਲ ਸਹੂਲਤਾਂ ਉਪਲਬੱਧ ਕਰਵਾਈਆਂ ਜਾਣਗੀਆਂ ।ਨਵੇਂ ਬਹੁਅਨੁਸ਼ਾਸਨੀ ਐੱਚ ਈ ਆਈਜ਼  ਹਰੇਕ ਜਿ਼ਲ੍ਹੇ ਵਿੱਚ ਜਾਂ ਨੇੜੇ ਖੋਲ੍ਹੇ ਜਾਣਗੇ ।ਮਹਿਲਾਵਾਂ / ਟਰਾਂਸਜੈਂਡਰਾਂ / ਦਿਵਿਯਾਂਗਾ ਲਈ ਵਿਸ਼ੇਸ਼ ਸਕਾਲਰਸਿ਼ੱਪਸ ਲਾਗੂ ਕੀਤੇ ਜਾਣਗੇ ।ਦਿਸ਼ਾ ਨਿਰਦੇਸ਼ ਤੇ ਐਡਵਾਇਜ਼ਰੀਸ ਜਾਰੀ ਕੀਤੀਆਂ ਜਾਣਗੀਆਂ ਅਤੇ ਨਿਗਰਾਨੀ ਢੰਗ ਤਰੀਕੇ ਸਾਰੇ ਐੱਚ ਈ ਆਈਜ਼ ਵਿੱਚ ਔਰਤਾਂ ਲਈ ਸੁਰੱਖਿਅਤ ਵਾਤਾਵਰਣ , ਸੁਰੱਖਿਆ ਅਤੇ ਮੂਲ ਸਹੂਲਤਾਂ ਨੂੰ ਯਕੀਨੀ ਬਣਾਉਣ ਲਈ ਸਥਾਪਿਤ ਕੀਤੇ ਜਾਣਗੇ।
ਇਹ ਜਾਣਕਾਰੀ ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਰਾਜਸਥਾਨ ਦੇ ਬਾੜਮੇਰ ਵਿੱਚ 235.15 ਕਰੋੜ ਰੁਪਏ ਦੀ ਲਾਗਤ ਨਾਲ ਐੱਨਐੱਚ-25 ਅਪਗ੍ਰੇਡ ਅਤੇ ਪੁਨਰਵਾਸ ਕਾਰਜ ਨੂੰ ਮੰਜ਼ੂਰੀ ਦਿੱਤੀ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਟਵੀਟ ਕਰਕੇ ਦੱਸਿਆ ਹੈ ਕਿ ਰਾਜਸਥਾਨ ਵਿੱਚ ਬਾੜਮੇਰ ਜ਼ਿਲ੍ਹੇ ਦੇ ਘਾਗਰਿਆ-ਮੁਨਾਬਾਵ ਸੈਕਸ਼ਨ ਦੇ ਪੇਵਡ ਸ਼ੋਲਡਰ ਦੇ ਨਾਲ ਐੱਨਐੱਚ-25 ਦੇ ਦੋ ਲੇਨ ਵਿਸਤਾਰ ਦੇ ਅਪਗ੍ਰੇਡ ਅਤੇ ਪੁਰਨਵਾਸ ਕਾਰਜ ਨੂੰ ਮੰਜ਼ੂਰੀ ਈਪੀਸੀ ਮੋਡ ਦੇ ਤਹਿਤ ਦੇ ਦਿੱਤੀ ਗਈ ਹੈ। ਇਸ ਦੀ ਲਾਗਤ 235.15 ਕਰੋੜ ਰੁਪਏ ਆਵੇਗੀ।
ਉਨ੍ਹਾਂ ਨੇ ਕਿਹਾ ਕਿ ਇਹ ਪ੍ਰੋਜੈਕਟ ਰਾਜਸਥਾਨ ਦੇ ਪਿਛੜੇ ਜ਼ਿਲ੍ਹੇ ਤੋਂ ਹੋਕੇ ਗੁਜਰਦੀ ਹੈ। ਪ੍ਰੋਜੈਕਟ ਮਾਰਗ ਵਿੱਚ ਸੁਧਾਰ ਨਾਲ ਖੇਤਰ ਦਾ ਅਰਥਿਕ ਵਿਕਾਸ ਹੋਵੇਗਾ ਅਤੇ ਭੀੜ ਮੁਕਤ ਆਵਾਜਾਈ ਹੋਵੇਗੀ। ਉਨ੍ਹਾਂ ਨੇ ਕਿਹਾ ਕਿ ਇਸ ਪ੍ਰੋਜੈਕਟ ਤੋਂ ਰਾਸ਼ਟਰੀ ਰਾਜਮਾਰਗ-68  ਰਾਸ਼ਟਰੀ ਰਾਜਮਾਰਗ-25  ਅਤੇ ਐੱਨਐੱਚ-925  ਦੇ ਸੰਪਰਕ ਵਿੱਚ ਸੁਧਾਰ ਹੋਵੇਗਾ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਐੱਨਐੱਚ-25  ਮੁਨਾਬਾਵ-ਧਨਾਨਾ-ਤਨੋਟ  ਨੂੰ ਜੋੜਨ ਵਾਲੀ ਅੰਤਰਰਾਸ਼ਟਰੀ ਸੀਮਾ ਦੇ ਸਮਾਨਾਂਤਰ ਚਲਣ ਵਾਲੇ ਭਾਰਤਮਾਲਾ ਸੜਕ ਨੈਟਵਰਕ ਨੂੰ ਲਿੰਕ ਦਿੰਦਾ ਹੈ। ਇਹ ਮੁਨਾਬਾਵ ਨੂੰ ਬਾੜਮੇਰ ਜ਼ਿਲ੍ਹਾ ਹੈੱਡਕੁਆਟਰ ਤੋਂ ਵੀ ਜੋੜਦਾ ਹੈ ਜਿੱਥੇ ਕਈ ਸੈਨਾ ਅੱਡੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਹ ਰਾਸ਼ਟਰੀ ਰਾਜਮਾਰਗ ਮੁਨਾਬਾਵ  ਨੂੰ ਲੌਜਿਸਟਿਕਸ ਪ੍ਰਦਾਨ ਕਰਨ ਲਈ ਰਣਨੀਤਿਕ ਦ੍ਰਿਸ਼ਟੀ ਤੋਂ ਕਾਫੀ ਮੱਹਤਵਪੂਰਨ ਹੈ ਜੋ ਹੁਣ ਸਿੰਗਲ ਲੇਨ ਹੈ।
ਵਿੱਤ ਮੰਤਰਾਲਾ
ਵੋਡਾਫੋਨ ਆਰਬਿਟਰੇਸ਼ਨ ਅਪੀਲ 'ਤੇ ਵਿੱਤ ਮੰਤਰਾਲਾ ਦਾ ਸਪਸ਼ਟੀਕਰਨ
ਮੀਡੀਆ ਦੇ ਕੁਝ ਹਿੱਸਿਆਂ ਵਿਚ ਇਹ ਖ਼ਬਰ ਦਿੱਤੀ ਜਾ ਰਹੀ ਹੈ ਕਿ ਅਟਾਰਨੀ ਜਨਰਲ ਨੇ ਵੋਡਾਫੋਨ ਆਰਬਿਟਰੇਸ਼ਨ ਅਵਾਰਡ ਵਿਚ ਅਪੀਲ ਨਾ ਕਰਨ ਦੇ ਹੱਕ ਵਿਚ ਰਾਏ ਦਿੱਤੀ ਹੈ, ਇਹ ਇਕ ਪੂਰੀ ਤਰ੍ਹਾਂ ਗ਼ਲਤ ਅਤੇ ਬਿਨਾਂ ਕਿਸੇ ਤੱਥ ਦੇ ਅਧਾਰ 'ਤੇ ਹੈ।
ਸਾਰੇ ਵਿਕਲਪਾਂ ਦੇ ਨਾਲ ਮੰਤਰਾਲਾ ਅੰਦਰ ਮੌਜੂਦ ਅੰਕੜਿਆਂ ਦੀ ਨਜ਼ਰਸਾਨੀ ਕੀਤੀ ਜਾ ਰਹੀ ਹੈ ਅਤੇ ਸਾਰੇ ਵਿਕਲਪਾਂ ਦੀ ਜਾਂਚ ਦੇ ਅਧਾਰ ਤੇ ਅਗਲੀ ਕਾਰਵਾਈ ਦਾ ਫੈਸਲਾ ਕੀਤਾ ਜਾਵੇਗਾ ।
ਰੱਖਿਆ ਮੰਤਰਾਲਾ
14ਵੀਂ ਭਾਰਤ-ਸਿੰਗਾਪੁਰ ਰੱਖਿਆ ਨੀਤੀ ਵਾਰਤਾ ਵੀਡੀਓ ਕਾਨਫਰੰਸਿੰਗ ਰਾਹੀਂ ਹੋਈ ।
14ਵੀਂ ਭਾਰਤ-ਸਿੰਗਾਪੁਰ ਰੱਖਿਆ ਨੀਤੀ ਵਾਰਤਾ ਅੱਜ ਨਵੀਂ ਦਿੱਲੀ ਵਿੱਚ ਵੀਡੀਓ ਕਾਨਫਰੰਸਿੰਗ ਰਾਹੀਂ ਹੋਈ । ਰੱਖਿਆ ਸਕੱਤਰ ਡਾਕਟਰ ਅਜੇ ਕੁਮਾਰ ਤੇ ਸਿੰਗਾਪੁਰ ਦੇ ਰੱਖਿਆ ਬਾਰੇ ਸਥਾਈ ਸਕੱਤਰ ਸ਼੍ਰੀ ਚਾਨ ਹੈਂਨ ਕੀ ਨੇ ਕਾਨਫਰੰਸ ਦੀ ਸਹਿ ਪ੍ਰਧਾਨਗੀ ਕੀਤੀ ।
ਦੋਵਾਂ ਧਿਰਾਂ ਨੇ ਭਾਰਤ ਤੇ ਸਿੰਗਾਪੁਰ ਵਿਚਾਲੇ ਦੁਵੱਲੇ ਰੱਖਿਆ ਸਬੰਧਾਂ ਨਾਲ ਜੁੜੇ ਅਨੇਕਾਂ ਮੁੱਦਿਆਂ ਤੇ ਵਿਚਾਰ ਚਰਚਾ ਕੀਤੀ । ਦੋਹੇ ਧਿਰਾਂ ਦੋਹਾਂ ਦੇਸ਼ਾਂ ਵਿਚਾਲੇ ਸੁਰੱਖਿਆ ਭਾਈਵਾਲੀ ਨੂੰ ਹੋਰ ਵਧਾਉਣ ਲਈ ਵਚਨਬੱਧ ਹੋਈਆਂ ।
ਰੱਖਿਆ ਨੀਤੀ ਵਾਰਤਾ ਦੇ ਅੰਤ ਵਿੱਚ ਭਾਰਤ ਤੇ ਸਿੰਗਾਪੁਰ ਵਿਚਾਲੇ ਮਾਨਵੀ ਸਹਾਇਤਾ ਤੇ ਆਫ਼ਤ-ਰਾਹਤ ਸਬੰਧੀ ਲਾਗੂਕਰਨ ਪ੍ਰਬੰਧਾਂ ਉੱਪਰ ਵੀ ਦਸਤਖ਼ਤ ਕੀਤੇ ਗਏ ।
(ਏਬੀਬੀ /ਐਸਐਸ/ ਨੰਪੀ /ਕੇਏ / ਡੀਕੇ / ਸਾਵੀ/ ਏਡੀਏ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਲੋਕਾਂ ਨੂੰ ਗੁਰੂ ਪੂਰਣਿਮਾ 'ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਰੂ ਪੂਰਣਿਮਾ ਦੇ ਪਾਵਨ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਗੁਰੂ ਪੂਰਣਿਮਾ ਦੇ ਪਾਵਨ ਅਵਸਰ ‘ਤੇ ਦੇਸ਼ਵਾਸੀਆਂ ਨੂੰ ਹਾਰਦਿਕ ਵਧਾਈ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਸਾਮ ਵਿੱਚ ਕਿਸ਼ਤੀ ਦੁਰਘਟਨਾ ‘ਤੇ ਦੁਖ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਸਾਮ ਵਿੱਚ ਹੋਈ ਕਿਸ਼ਤੀ ਦੁਰਘਟਨਾ ‘ਤੇ ਦੁਖ ਪ੍ਰਗਟਾਇਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਯਾਤਰੀਆਂ ਨੂੰ ਬਚਾਉਣ ਦੀ ਹਰ ਸੰਭਵ ਕੋਸ਼ਿਸ਼ ਕੀਤੀ ਜਾ ਰਹੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਅਸਾਮ ਵਿੱਚ ਹੋਈ ਕਿਸ਼ਤੀ ਦੁਰਘਟਨਾ ਤੋਂ ਦੁਖੀ ਹਾਂ। ਯਾਤਰੀਆਂ ਨੂੰ ਬਚਾਉਣ ਦੇ ਲਈ ਹਰ ਸੰਭਵ ਪ੍ਰਯਤਨ ਕੀਤੇ ਜਾ ਰਹੇ ਹਨ। ਮੈਂ ਸਭ ਦੀ ਸੁਰੱਖਿਆ ਅਤੇ ਤੰਦਰੁਸਤੀ ਦੇ ਲਈ ਪ੍ਰਾਰਥਨਾ ਕਰਦਾ ਹਾਂ।”